Mestské zastupiteľstvo v Košiciach

U z n e s e n i e
z II. rokovania Mestského zastupiteľstva v  Košiciach, 
zo dňa 9. februára 2015  			           číslo: 69

Odpredaj majetku mesta Košice – elektrického nadzemného vzdušného vedenia, vrátane podperných bodov v úseku Haniska – Ľudvíkov dvor spoločnosti VSD, a.s. z dôvodu hodného osobitného zreteľa

Mestské zastupiteľstvo v Košiciach
podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov a § 6 ods. 2 písm. b) a § 29 ods. 1 písm. b) Štatútu mesta Košice

schvaľuje

predaj majetku mesta Košice - vzdušného vedenia 22 kV o celkovej dĺžke 6000 m, umiestneného na 60 (slovom šesťdesiatich) podperných bodoch (53 podperných bodov spoločných s nadzemným VN vedením V283 a 7 podperných bodov v samostatných úsekoch nadzemného VN vedenia V344), a to v úseku od prvého podperného bodu V344 v smere od elektrickej stanice ES Haniska po bod rozvetvenia v lokalite Ľudvíkov dvor, do výlučného vlastníctva spoločnosti Východoslovenská distribučná, a.s., so sídlom Mlynská 31, 040 01 Košice, IČO: 36599361 za kúpnu cenu vo výške 1,- €, z dôvodu hodného osobitného zreteľa, ktorým je verejný záujem. Zrealizovaným prevodom bude možné úplné zdemontovanie vzdušného vedenia v dĺžke 5 000 m v úseku od meniarne F pri Poľove až po meniareň E v areáli DPMK, ktoré je v havarijnom stave a žiada si absolútnu rekonštrukciu. Týmto spôsobom sa vyrieši dlhoročný problém aj obyvateľov Pereša a tiež ostatných vlastníkov parciel cez ktoré prechádza toto vedenie.

	MUDr. Richard Raši, PhD., MPH	
	primátor mesta Košice
	Podpísal dňa: 13.02.2015

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová